<classify> Aidha, kutokana na kutwaa taji hilo, amesema anatamani kuupeleka Ikulu mkanda huo aweze kumuonesha Rais John Magufuli.Katika pambano hilo lililopigwa mwishoni mwa wiki iliyopita kwenye viwanja vya Leaders, Dar es Salaam, Cheka aliibuka kidedea kwa pointi.Akitoa shukrani zake jana kwa waandishi wa habari, Cheka aliwashukuru wadau, mashabiki na waandishi kwa kumuunga mkono akisema anataka kuonana na Dk Magufuli kwa kuwa yeye ni Samatta Mbwana, mchezaji bora wa Afrika kwa wachezaji wa ndani wa pili.Nataka kuupeleka mkanda wangu kwa Rais wetu Magufuli kuona ushindi wangu, nashukuru Watanzania kwa kuniunga mkono, inaonesha jinsi gani walivyo na umoja, alisema.Cheka alikiri kuwa pambano hilo lilikuwa gumu kupita yote aliyowahi kucheza kwa kuwa mpinzani wake alikuwa anapiga ngumi zenye uzito mkali kiasi kwamba kama bondia huyo Mwingereza angecheza na bondia yeyote wa Tanzania, angeshinda.Alisema uvumilivu ulimsaidia kutimiza kile alichowaahidi Watanzania na lengo lake lilitimia na kwamba alishinda kiuhalali kwani alikuwa akitupa ngumi nyingi zenye pointi tofauti na mpinzani wake ambaye alikuwa akivizia ngumi nzito chache.Aidha, Meneja wa bondia huyo, Juma Ndambile alitoa shukrani kwa wadau mbalimbali waliomuunga mkono wakiwemo mashabiki, serikali na vyombo vya habari. Alisema atakuwa akiwalipa Cheka na Cosmas Cheka ambaye alishinda mkanda wa Afrika kiasi fulani cha pesa kila mwisho wa mwezi.Ndambile aliahidi kuandaa pambano lingine la dunia dhidi ya bondia atakayemtaja hivi karibuni ambalo litapigwa Mei mwaka huu ambapo pia atamuandalia pia Cosmas na Mohammed Matumla pambano la mabara.Kwa upande wa Cosmas ambaye ni bingwa wa mkanda wa Afrika alisema ushindi huo ni mwanzo kwani ataendeleza juhudi zake kufanya vizuri zaidi wakati ujao. Mdogo huyo wa Cheka anatarajia kucheza pambano lingine lisilo la ubingwa dhidi ya Mohammed Matumla litakalopigwa sikukuu ya pasaka.  <topic>: MICHEZO 